作者:無名氏
標題:十二時・憶少年
內容:恢皇統，宵旰勤考，正朔づ同規。留談經幄，來諫書帷。稽古極文思。尊耀魄、寶秩神祈。禮從宜。顯相協欽祗。顥氣結華滋。西成獻瑞，百穀滿京坻。化無為。斯萬卜年期。隆昌運，大報同姬成，文武紹重熙。歷朝缺典，自我親祠，容採炳葳蕤。嘉能事、秀錯多儀。太平時。清風涵溥惠，浩露浹深慈。群方昭泰，保定宅華夷。擁靈禧。萬葉累鴻基。